text: AC Horsens får svær portugisisk modstander
  10 august 2012 kl. 11.51
  AC Horsens møder Sporting Lissabon den afsluttende playoff-runde til Europa League.
  AC Horsens skal møde Sporting Lissabon med hjemmekamp den 23. august og udekamp den 30. august.
  Det er en svær modstander som AC Horsens skal op imod i direkte kamp om en plads i gruppespillet.
  Det portugisiske mandskab kom hele vejen til semifinalen i sidste års Europa League. På vejen slog de selveste Manchester City, som senere blev engelske mestre, ud af turneringen. 
  Det er iøvrigt fjerde gang i løbet af de seneste par sæsoner Sporting Lissabon møder et dansk hold.
  To gange har portugiserne de mødt FC Nordsjælland og vundet knebent, og i 2010 sendte Sporting Brøndby ud ved at vinde 3-0 i Danmark selvom Brøndby havde vundet 2-0 i Lissabon i den første kamp.
  
  Stor udfordring, mener Mølby
  - Der venter os en stor og spændende udfordring mod en rigtig stor klub, der er vant til at spille på den internationale scene. De nåede rigtig langt i Europa League i sidste sæson, og vi kender portugisisk fodbold som teknisk godt. Porto og Benfica er de to største klubber i Portugal, og lige efter kommer Sporting Lissabon, siger cheftræner Johnny Mølby, der mener, at Sporting Lissabon selvfølgelig er favorit til at gå videre - men FC Nordsjælland var tæt på at drille dem, og det har AC Horsens også en chance for at gøre, mener Møby.
  